Nüüd siis veidi ka sellest mis me vahepeal teinud oleme.  Nagu noored inimesed ikka, käisime me nädalavahetusel väljas ja nagu noored inimesed Alice Springsi ikka, osutus selleks väljaskäimise kohaks Lasseiteri kasiino, mis on praktiliselt ainuke ööklubi meenutav asjandus siin keset Austraalia keskosa laiutavat kõrbe. Õhtu möödus äärmiselt meeleolukalt - jutustasime, tantsisime, mängisime diileriga lauas Black Jack´i kus Harry´l õnnestus oma 5 dollarist lausa 25 dollarit teha kui umbes kella 3 paiku öösel toimus õhtu vaieldamatu kulminatsioon. Nimelt marssisid 2  siidrit ja mõne klaasi veini joonud Jaanika juurde kaks kõige vähem enesekindlamat turvameest keda keegi meie seltskonnast kunagi näinud oli ning teatasid sulaselges inglise keeles, et Jaanika peab kasiinost lahkuma kuna ta on liiga purjus. Ausõna meil kõigil kukkus esialgu karp maani! Jaanika oli kogu meie seltskonnast vaieldamatult kõige kainem inimene ning vaatmata meie kõigi nelja poolt turvameeste suunas paisatud 10-minutilisele protestilainele, ei suutnud me nende meelt muuta ja nad eskortisid Jaanika  ning loomulikult temaga koos lahkuvad Harry, Annika ning Beni ukseni. Tol õhtul kobisime hämmeldunult koju magama ning me ei tea siiamaani kas teda aeti kellegiga segamini või mis oli tegelikult selle põhjuseks, et praktiliselt purukaine Jaanika purjutamise pärast ööklubist välja visati :) Nalja saab ikka siin Austraalias...